Document ID: 32001D0027

Απόφαση της Επιτροπής
της 27ης Δεκεμβρίου 2000
για τροποποίηση της απόφασης 92/160/ΕΟΚ σχετικά με τις εισαγωγές ιπποειδών από τη Βραζιλία
[κοινοποιηθείσα υπό τον αριθμό Ε(2000) 4145]
(Κείμενο που παρουσιάζει ενδιαφέρον για τον ΕΟΧ)
(2001/27/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/426/ΕΟΚ του Συμβουλίου, της 26ης Ιουνίου 1990, σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών(1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 13 παράγραφος 2,
Εκτιμώντας τα ακόλουθα:
(1) Σύμφωνα με την κοινοτική νομοθεσία, επιτρέπεται στα κράτη μέλη να εισάγουν ιπποειδή από τρίτες χώρες ή, στην περίπτωση επίσημης περιφερειοποίησης, από μέρη του εδάφους μιας τρίτης χώρας τα οποία είναι απαλλαγμένα από τη μάλη κατά τους έξι μήνες που προηγούνται της εισαγωγής.
(2) Με την απόφαση 92/160/ΕΟΚ της Επιτροπής(2), όπως τροποποιήθηκε τελευταία από την απόφαση 2000/508/ΕΚ(3) θεσπίστηκε η περιφερειοποίηση ορισμένων τρίτων χωρών για τις εισαγωγές ιπποειδών.
(3) Η απόφαση 92/160/ΕΟΚ τροποποιήθηκε όσον αφορά τις εισαγωγές ιπποειδών στην κοινότητα από την Βραζιλία με τις αποφάσεις 2000/163/ΕΚ(4) και 2000/508/ΕΚ λόγω της εμφάνισης μάλιος στα εγχώρια ιπποειδή στις πολιτείες Pernambuco, Alagoas, Sergipe και Ceara.
(4) Η Βραζιλία ανέφερε νέα κρούσματα μάλιος σε εγχώριους ίππους εργασίας σε ορισμένες περιοχές των πολιτειών Maranhão και Piaui στο βορειοανατολικό τμήμα της χώρας. Σε έντεκα πολιτείες, κυρίως στο βορειοανατολικό τμήμα της χώρας, πραγματοποιήθηκε ορολογική έρευνα για την αξιολόγηση της κατάστασης της νόσου.
(5) Ως εκ τούτου, είναι σκόπιμο να προσαρμοστεί η περιφερειοποίηση στην κατάσταση της νόσου στη σχετική χώρα, λαμβανομένης υπόψη της έρευνας που πραγματοποιήθηκε πρόσφατα.
(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι πολιτείες "Maranhão", "Piaui", "Rio Grande do Norte", "Paraiba", "Bahia" και "Tocantins" διαγράφονται από τον κατάλογο των πολιτειών της Βραζιλίας στο παράρτημα της απόφασης 92/160/ΕΟΚ.
Άρθρο 2
Η παρούσα απόφαση απευθύνεται σε όλα τα κράτη μέλη.
Βρυξέλλες, 27 Δεκεμβρίου 2000.

Labels: 3
18
6